ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት 'ትግራይ ስቴት ዩኒቨርሲቲ'፡ ብማሕበር ልምዓት ትግራይ ዝህነፅ ዩኒቨርሲቲ 23 ሕዳር 2019 ምንጪ ስእሊ, Tigrai Development Association ማሕበር ልምዓት ትግራይ ኣብዚ ሰለስተ ዓመት ብዋነነት ፅሬትን ተበፃሕነትን ትምህርቲ፡ ኣብ ሽቶ ንምብፃሕ ብመሰረት ዝሓዘቶ ስትራቴጂክያዊ ትልሚ፡ ሎሚመዓልቲ ምስ መድረግቲ ኣካላት ንምዝታይ ሓበራዊ ዘተ ኣሳሊጣ። ትግራይ ካብቲ ሕዚ ዘላቶ ብርኪ መነባብሮ፡ ናብ ጠርዚ ምዕባለ ንክትበፅሕ መሰረቱ ትምህርቲ እዩ ዝበሉ ምክትል ፕረዝደንት ቦርድ ማሕበር ልምዓት ትግራይ ኣይተ ፀጋዝኣብ ሰሎሙን፡ እታ ማሕበር፡ ኣብ መላእ ዓለም ተደለይቲ ዝኾኑ ተጋሩ ተምሃሮ ንምፍጣር፡ ብዋናነት ልምዓት ሓይሊ ሰብ ኣድሂባ ከምትሰርሕ ንቢቢሲ ገሊፆም። "ከም ቀላሚኖ ዝኣመሰላ ኣብያተ-ትምህርቲ..." ኣብዚ ሕዚ እዋን ህፃናት ትግራይ ኣብ ዘሰክፍ ኩነታት ኮይኖም ዝመሃሩለን ልዕሊ 3070 ዳሳት ከምዘለዋ ዝሓበሩ ኣይተ ፀጋዝኣብ ሰሎሙን፡ ኣብዚ ሰለስተ፡ ዓመት እዘን ንህፃናት ትግራይ ዘይጥዕማ መምህሃሪ፡ ደረጅኡ ብዝሓለወ ክላስ ክትካኣን ብቀዳምነት ከምዝስራሕ ሓቢሮም። ብተበፃሕነተን ኣብ ፀገም ዝርከባ ካልኣይ ብርኪ ኣብያተ ትምህርቲ ትግራይ 'ውን ከምዘለዋ ዝሓበሩ እቶም መምክትል ፕረዝደንት፡ ከባቢ 50 ዝኾና ብቕዓተን ዝሓለዋ ካልኣይ ብርኪ ኣብያተ ትምህርቲ ከምዝህነፃን፡ ማእኸል ሳይንስን ቴክኖሎጅን ንክኾና ከምዝስራሕን ሓቢሮም። "ኣብያተ ትምህርቲ ሙሉእ ቀረብ ናውቲ ክቐርበለን፣ ኣብዚ ሕዚ እዋን ዓለም ምስ ትኸደሉ ዘላ ብቴክኖሎጂ ዝተደገፈ ናይ ኮምፕዩተር ማእኸል ንክህልወን፣ ብፍላይ ድማ፡ ናይ ካልኣይ ብርኪ ኣብያተ ትምህርቲ ማእኸል ሳይንስን ቴክኖሎጅን ምግባር ካልኣይ ዕማም እዩ" ኢሎም። ዓቕሚ ዘለዎም ህፃናት ብምድጋፍ ናብ ዝሐሸ ብርኪ ንምብፃሕ መደብ ከምዝተቐረፀን፡ ብሉፃት ተምሃሮ ዝወፅእሉ ከም ቀላሚኖ ዝኣመሰላ ፍሉያት ኣብያተ-ትምህርቲ'ውን ከምዝስረሓ ገሊፆም። ኣብ 12 ከተማታት ትግራይ፡ ኣብ ሕድሕድ ከተማ ሓንቲ ከም ቀላሚኖ ዝበለ ቤት-ትምህርቲ ንክትህሉ ከምዝስራሕ ድማ ተዛሪቦም። ዘሰክፋ ላዕለዎት ትካላት ትምህርቲ ኢትዮጵያ ውፅኢታዊ ቤት ትምህርቲ ኒኮላስ ኣብ ትግራይ ጓሂ ተምሃሮን ወለድን ላዕለዎት ትካላት ትምህርቲ ኣብ ምቁራፅ ትምህርቲ ዝርከቡ ኣስታት 2 ሚልየን ኢትዮጵያውያን ህፃናት ተምሃሮ ትግራይ ባህሎም፣ መንነቶም፣ ቋንቆኦምን ታሪኾምን ብዝበለፀ ክፈልጡን ክብርታቶም ተረዲኦም'ውን ናብ ዝሐሸ ናይ ኣተሓሳስባ ብርኪ ንክበፅሑ 'ሶፍት ፕሮግራም' ዝበሃል ተወሳኺ ሓገዝ ክግበር እዩ ኢሎም እቶም ሓላፊ። "ትግራይ ስቴት ዩኒቨርሲቲ" ኣብዚ ውሽጢ ሰለስተ ዓመት ፅሬት ዘለወን ኣብያተ-ትምህርቲ ንምህናፅ ዝተለመት ማሕበር ልምዓት ትግራይ፡ ተወለድቲ እታ ክልል "ናይ ትግራዋይ ረብሓ መሰረት ዝገበረ ትምህርቲ" ንክረኽቡ፡ ኣብዞም ሰለስተ ዓመታት ትግራይ ትውንኖን ምስ ዩኒቨርስቲታት ዓለም ዝወዳደርን፡ 'ትግራይ ስቴትት ዩኒቨርሲቲ' ንምስራሕ ዘኽእል መፅናዕቲ፡ ከምዝግበር ገሊፆም። ምንጪ ስእሊ, Tigrai Development Association መግለጺ ስእሊ, ምክትል ፕረዝደንት ቦርድ ማሕበር ልምዓት ትግራይ ኣይተ ፀጋዝኣብ ሰሎሙን ተምሃሮና ኣብ ዝኾነ ናይ ፌደራል ዩኒቨርሲቲ ክመሃሩ ይኽእሉ ይኾኑ እዮም' ግን ፌደራል ናይ ዝሓዞ ዕላማ ምስኻዕ እዩ ክኸውን፤ ተምሃሮና፡ ባህጊ ትግራዋይ መሰረት ዝገበረ ዕላማ ተሓንጊጦም ብኸመይ ነቐፅሎም?
